PLUNGĖS RAJONO SAVIVALDYBĖS ADMINISTRACIJOS

ŽEMAIČIŲ KALVARIJOS SENIŪNIJA

Biudžetinė įstaiga, Vytauto g.12, LT-90123 Plungė,tel.(8 448) 73 133/73 166,faks.(8 448) 71 608,el.p. [savivaldybe@plunge.lt](mailto:savivaldybe@plunge.lt)

Duomenys kaupiami ir saugomi Juridinių asmenų registre, kodas 188714469.

Seniūnijos duomenys: biudžetinės įstaigos filialas, Gardų a.9 LT-90443 Plungės r.sav., tel(8 448) 443147 / 43142,

el.p. [zemkalvarija@plunge.lt](mailto:zemkalvarija@plunge.lt), filialo kodas 18665278

Plungės rajono Ūkio, ekologijos ir kaimo reikalų komitetui 2022-04-08

**ŽEMAIČIŲ KALVARIJOS SENIŪNIJOS SENIŪNO VEIKLOS ANALIZĖ**

Žemaičių Kalvarijos seniūnija yra Plungės rajono šiaurėje, 25 km. nuo rajono centro. Miestelio senoji dalis – urbanistikos paminklas.

Žemaičių Kalvarijos seniūnijoje, savivaldybės administracijos direktoriaus įsakymu, patvirtinta 11,9 etato pareigybės, dirba 13 darbuotojų. Seniūnijos teritorija suskirstyta į 5 seniūnaitijas, kurių gyventojams iškilusiais klausimais rūpinasi seniūnaičiai. Seniūnija priskirtoje teritorijoje organizavo ir kontroliavo Savivaldybės institucijų sprendimų įgyvendinimą arba pati juos įgyvendino; vykdė Savivaldybės perduotas funkcijas: organizavo viešuosius ir visuomenei naudingus darbus, nustatyta tvarka prižiūrėjo prekybą viešose vietose, tvarkė vietinės reikšmės kelius ir gatves, kapines, kultūros paveldo objektus, rekreacines teritorijas, viešąsias erdves. Operatyviai buvo sprendžiami gyventojų skundai ir pageidavimai. Žemaičių Kalvarijos seniūnija viena didžiausių rajone ir turtinga prižiūrimais objektais.

Žemaičių Kalvarijos seniūnijos prižiūrimi objektai :

1. Mietelio statuso gyvenvietė – Žemaičių Kalvarija
2. Kaimo statuso gyvenvietės **8 vnt**.: Gegrėnai, Virkšai, Pūčkoriai, Šarnelė, Rotinėnai, Užbradumė, Degučiai, Skurvydai
3. Vietinės reikšmės keliai kur reikia šienauti pakeles, kirsti medžius – **225.56km.**
4. Šaligatviai, dviračių takai - **12102 kv.m**
5. Piliakalniai **11** vnt. - **17.67 ha :** Gegrėnų I, Gegrėnų II, Jazdauskiškių(Girkantės), Žernių, Pūčkorių I, Pūčkorių II, Pūčkorių III, Žemaičių Kalvarijos vad. Šv. Jono kalnu, Rotinėnų, Šarnelės piliakalnis su gyvenviete, Vilkų (Alkų),
6. Kryžiaus kelio koplyčios **20 vietų – 5.5 ha**
7. Veikiančios kapinės **3** (Žemaičių Kalvarija, Šašaičiai, Gegrėnai) Viso – **5,5 ha**
8. Sorų koplyčia
9. Riboto naudojimo ir neveikiančios kapinės **23** (Bertulių - 0,01, Dargaičių -0,02, Degučių – 0,11, Gečaičių I – 0,06, Gečaičių II 0,21, Gečaičių III – 0,01, Gegrėnų k. senkapiai I -7,3, Gegrėnų k. senkapiai II – 8,2, Getaučių k. – 0,5, Jazdauskiškių – 1,6, Vytauto Mačernio kapas – 0,02,Platakių k. I – 0.03, Platakių k. II – 0.02, Platakių k. III(milžinų)- 0,15, Pūčkorių k. – 0,19, Pučkorių senkapiai – 0,04, Šarnelės k. – 0,46, Šarnelės k.(vad. markapiais)- 0,2, Šarnelės kaimo vad. Kaminsko kapeliais- 0,18, Užbradumės k. I - 0,11, Užbraumės k. II – 0,06, Virkšų k. 0,07 , viso: **19.87 ha**
10. Poilsio, rekreacinės zonos : Gardų ozas, Rotinėnų tvenkinys, Gegrėnų ir Maudučio ežerai , parkas prie Rotinėnų tvenkinio, skveras prie Cedrono upelio, skveras prie V. Mačernio muziejaus, Bružo pušynėlis. Viso: **3,5 ha**
11. Teritorijos prie priklausančių pastatų. viso :– **3,0 ha**
12. Žemaičių Kalvarijos mstl. ir Gegrėnų k. universalūs sporto aikštynai, Žemaičių Kalvarijos mstl.vaikų žaidimo aikštynas, Gegrėnų kaimo renginių vieta.
13. Visas bendras seniūnijai priklausančių privalomų tvarkyti teritorijų plotas – **50.04 ha**

2021 m. Žemaičių Kalvarijos seniūnijoje vykdytos ir vykdomos ūkinės veiklos, turinčios išliekamąją vertę. Iš kultūros paveldo lėšų gauta 1550 eurų. Atstatytas koplytstulpis Kūbakių kaime, 2 kryžiai ir tvora Getaučių kapinaitėse. Už 1400 eurų naujai pastatyti 4 informaciniai stendai visose 3 kapinėse ir miestelio centre. Iš aplinkos apsaugos rėmimo specialiosios programos gavome 4950 eurų. Prižiūrėti ir tvarkyti bendrojo naudojimo žalieji plotai, želdiniai, gėlynai, kultūros paveldo objektai, gatvės, pakelės, šaligatviai, pėsčiųjų takai. Organizavome švarinimosi akciją „Darom-2021“, kurios metu išvalytos visuomeninės paskirties teritorijos, rekreacinės zonos, pakelės. Už 19581.09 euro įrengtas Alsėdžių gatvės apšvietimas.

Neveikiančius šviestuvus keičiame numontuotais ir dar tinkamais naudoti šviestuvais, ir taip savo jėgomis naujai įrengėme apšvietimą Plungės g. – 6 vnt., Alsėdžių g. – 8 vnt., Pagardinio g. – 3 vnt.

Tvarkomi seniūnijai priskirti vietiniai keliai. Iš savivaldybės papildomai gautų 16999.14 eurų ir UAB „Plungės Jonis – S“ paramos atlikti Šarnelės kaimo Bazilėnų ir tarp Bazilėnų gatvės ir v. Mačernio gatvės vietinės reikšmės kelių paprastojo remonto darbai. Seniūnija prižiūri 225.56 km. kelių. 2021 m. iš kelių priežiūros ir plėtros programos buvo skirta 36480 eurų. Autogreideriu profiliuota važiuojant 1 kartą 676.15 km. Visų seniūnijos kelių greideriavimui lėšų gaudavome tik 3 kartams. Kelio profilio suformuota – 350 kub. m, asfalto duobių remontas – 189.42 kv. m, įrengtos 3 pralaidos. Seniūnijoje įrengta kelio nuorodų, ženklų. Seniūnijos darbuotojams didžiulis iššūkis, kad sklandžiai vyktų mėnesiniai, o ypač Didieji Žemaičių Kalvarijos atlaidai, vykstantys kasmet liepos 1-12 dienomis. Seniūnija norėtų, nors minimalios finansinės paramos ir dėmesio šiam renginiui. Pavyzdžiui - Šiluva panašiems atlaidams iš Raseinių savivaldybės, atskira eilute, gauna solidžią sumą kasmetiniams atlaidams.

Seniūnijos administracija glaudžiai bendradarbiauja su valstybinių įstaigų vadovais ir darbuotojais, religinės bendruomenės atstovais, bendruomenėmis, seniūnaičiais, gimnazija, Žemaitijos nacionalinio parko direkcija, ūkininkais ir kaimų gyventojais, sprendžiamos jų problemos. Kartu su bendruomenėmis organizuotos Žemaičių Kalvarijos miestelio, Šarnelės ir Gegrėnų kaimų šventės, padėkos vakaras, Žemaitijos zonų kapelų festivalis „Greižkem sosiedele !“, „Šviesos ieškok naktyje“, privažiuojamojo kelio į Virkšus atidarymo šventė, bei kiti renginiai.Šarnelėje atidengtas stulpelis, ženklinantis Pasaulio tautų teisuolių atminimą, ir surengtos tokio paties pavadinimo suteikimo gatvei iškilmės. Tokia gatvė – vienintelė Lietuvoje, ir jos reikšmė nuo šiol – istorinė, - žyminti žmonių neabejingumą, vienybę ir pasiaukojimą gelbstint kitų gyvybes.

Didžiausia problema išlieka keliai. Seniūnijos valdomų kelių tinklas išsidėstęs 12 460 ha plote ir yra 225.56 km. ilgio, bet iš jų tik 14 km yra padengta asfalto danga. Keliams sutvarkyti nepakanka skiriamų lėšų. Labai džiugu, kad šiemet numatyta skirti 50 % didesnes lėšas. Tai opiausia ir daugiausia sunkumų gyventojams kelianti problema. Skaudi problema – kultūros centro pastatas. Gražiai sutvarkyto miestelio vaizdą darko mūsų kultūros centro pastato išorė ir dar labiau vidus, kur šildymas išvedžiotas iš tarybinių laikų toks koks būdavo kolūkio fermose – vien tik vamzdžiai su prie jų privirintomis skardomis. Ko pasekoje didžiulės sąskaitos už šildymą ir mažai efekto. Būtina pastato ir šildymo sistemos renovacija. Iki šildymo sezono pradžios seniūnija suplanavo pakeisti cirkuliacinį siurblį į efektyvesnį. Sedos skersgatvio gatvės, Gegrėnų, Pučkorių gyvenviečių gyventojai prašo gatvių apšvietimo įrengimo. Šiais metais planuoju sumontuoti nors keletą šviestuvų Gegrėnų gyvenvietės centre. Bendruomenė “Gardai’ prašo sutvarkyti prieigą prie pirties įrengiant automobilių stovėjimo aikštelę, išvalyti tvenkinį, įrengti miestelio centre maudyklę, persirengimo kabinas , pakloti trinkelėmis 250 kv.m. automobilių stovėjimo aikštelę prie pirties pastato . Trinkelės įsigytos praėjusiais metais, darbai numatyti šiemet. Šarnelės seniūnaitija prašo Amerikos gatvės paprastojo remonto. Rotinėnų bendruomenė norėtų sutvarkyti Rotinėnų tvenkinį, krantinę, prieigą prie tvenkinio ir visą infrastruktūrą. Žmonių grupė prie Platelių ežero pakrantės Plokštinės g., Paplatelės k. norėtų sukurti pliažo infrastruktūrą.

Taupant lėšas seniūnija daugelį darbų stengiasi atlikti seniūnijos gyventojų pagalba.

Seniūnijos darbuotojams, atlikti visas seniūnijai pavestas funkcijas trukdo labai mažas biudžetas. Daugelis planuojamų darbų neatliekami dėl lėšų trūkumo. Gaunamos lėšos seniūnijoje labai taupiai naudojamos ir esant geresniam seniūnijos finansavimui, problemas ir kitus gyventojų prašymus įgyvendintumėm dar geriau.

Tikimės didesnio palaikymo ir supratimo, sprendžiant seniūnijos gyventojų problemas.

Žemaičių Kalvarijos seniūnas Liudas Gricius