**Plungės rajono savivaldybės administracijos Stalgėnų seniūnija**

**Bendra apžvalga**

Stalgėnų Seniūniją sudaro 8 kaimai. Teritorijos plotas yra 8,3 tks ha, iš jų apie 3,2 tks. ha sudaro ž. ū. naudmenos.

Kelių, kuriuos prižiūri seniūnija ilgis yra **86,2** km, iš jų: 3,96 km – asfaltuotų gatvių, 49,1 km – kelių su žvyro danga ir 33,2 km – kelių su grunto danga.

Šiuo metu seniūnijoje gyvena **908** gyventojai. Daugiausia gyventojų gyvena Stalgėnų (377 žm.) ir Milašaičių (352 žm.) gyvenvietėse.

Seniūnijoje yra Bažnyčia ir veikiančios kapinės. Veiklą vykdo Stalgėnų dienos centras, Stalgėnų kultūros namai, 2 bendruomenės: Milašaičių „Sruoja“ ir Stalgėnų „Gija“.

Seniūnijoje dirba 2 maisto prekių parduotuvės 1 pieno surinkimo punktas, veiklą vykdo 7 verslo įmonės( iš kurių 2 stambios), 4 kaimo turizmo sodybos, 3 stambesni pieninių ir mėsinių galvijų ūkiai, 1 audinių auginimo ferma, pasėlius deklaruoja 171 ūkis

Seniūnija nuolat tvarko ir prižiūri:1 veikiančias kapines Stalgėnų k. (0,9 ha), 5 senkapius, žydų žudynių vietą, 2 piliakalnius, 8 paveldo objektus; 9 rekreacines teritorijas , administracinį seniūnijos pastatą ir teritoriją; *buvusios mokyklos statinius ir teritoriją (stadioną ir sporto aikštynus); buvusios girininkijos statinius ir teritorija*, Milašaičių gyv. centrinį skverą ir sporto aikštynus ( viso 21,26 ha,)

Stalgėnų seniūnijoje gyvena 13 šeimų, auginančių 3 ir daugiau vaikų, 3 socialinės rizikos šeimos, 11 vienišų pagyvenusių asmenų. Socialines pašalpas gauna 10 asmenų, paramą maisto produktais 52 asmenys.

Stalgėnų seniūnijoje gyvena 13 šeimų, auginančių 3 ir daugiau vaikų, 3 socialinės rizikos šeimos, kuriose auga 7 vaikai. 2021 m. socialinei pašalpai gauti asmenys pateikė 43 prašymus.

**Ilgalaikės problemos:**

* Senstanti ir mažėjanti gyventojų skaičiumi seniūnija.
* Nuolatos blogėjanti seniūnijos kelių būklė (Kritiška asfaltuotų gatvių būklė Milašaičių ir Stalgėnų gyvenvietėse.)
* Nuotekų šalinimo tinklų trūkumas Stalgėnų gyvenvietėje.
* Bešeimininkiai apleisti pastatai
* Seniūnijos administracinio - kultūros namų pastato būklė.
* Avarinė būklės medinis tiltas per Luknos upelį Genių g. Luknėnų k.
* Kapaviečių trūkumas veikiančiose kapinėse. (nors kapinėms yra skirtas sklypas Vainaičių k., tačiau ten nėra jokios infrastruktūros: automobilių aikštelės, atliekų konteinerių aikštelės, tvoros, vandentiekio) Tuo tarpu prie veikiančių kapinių yra seniūnijai priklausantis skveras, todėl *būtų tikslinga svarstyti apie kolumbariumo įrengimą prie Stalgėnų kapinių.*

**Artimiausios problemos:**

* **Panaikinti padangų sąvartyną Stalgėnų k. Patyrio g. (padangų kiekis grėsmingai didėja)**
* Sportavimui tinkamos erdvės įrengimas buvusiose Lietuvos pašto patalpose seniūnijos administraciniame pastate (būtų tikslinga šalia šių patalpų nupirkti privačiam asmeniui priklausantį kabinetą (12 m2)
* Milašaičių gyvenvietės centrinio skvero Plechavičiaus g. sutvarkymo būtinybė: drenažo, apšvietimo, gerbūvio sutvarkymo darbai darbai.

*Kadangi planuojamas šalia esančios A. Plechavičiaus gatvės rekonstrukcija, tai tikslinga būtų kompleksiškai sutvarkyti šį skverą.*

* **Kultūros namų - seniūnijos administracinio pastato šildymo problema, jei bus priimtas sprendimas prie buvusios mokyklos esančią katilinę uždaryti**.
* Avarinio vandens bokšto nugriovimo darbai Stalgėnų gyv. Miško g., (2022 m. vasario 27 d. pripažintas bešeimininkiu turtu ir perduotas Plungės rajono savivaldybės nuosavybėn.)

**Artimiausiu metu planuojame:**

* Iškloti trinkelėmis veikiančių kapinių Stalgėnų k. centrinį taką;
* Iškloti trinkelėmis aikštelę prie Stalgėnų seniūnijos administracinio pastato centrinio įėjimo;
* Stalgėnų gyv. Ryto g. suprojektuoti ir įrengti gatvės apšvietimo liniją prie kapinių ( 120 m.)
* Vykdyti priežiūros ir sutvarkymo darbus senkapiuose, piliakalniuose, viešosiose erdvėse.
* Vykdyti kelių priežiūros darbus.

Seniūnas Arūnas Jurkus